Салдау (Пермь крайы)

Салдау () — Рәсәй Федерацияһы Пермь крайының Көйәҙе муниципаль округындағы ауыл.

 Этимологияһы 
Салдау — татарҙарҙың танып ырыуына ҡараған аймаҡтың атамаһыБашҡорт теленең академик һүҙлеге: 10 томда. Т.VII: (П–С хәрефтәре) / Ф. Ғ. Хисамитдинова редакцияһында. — Өфө: Китап, 2015. — 872 б. — 370-371-се биттәр..

 Географик урынлашыуы 
Ауыл округтың көньяҡ өлөшөндә урынлашҡан, көнсығыштан Көйәҙе ҡасабаһына терәлеп тора. 

 Климаты 
Климаты уртаса континенталь. Ҡыш оҙайлы, ҡарлы. Ғинуарҙа уртаса температура −14…−15 °C. Йәй уртаса йылы. Иң йылы ай — июль. Июлдә уртаса температура +18,5 °C. Уртаса йыллыҡ температура +2,1 °C тәшкил итә. Июль температураларының абсолют максимумы +38 °C, ә минималь +2 °C етә. Вегетация осороноң оҙайлығы (температура +5 °C юғарыраҡ) 155 көндән 165 көнгә тиклем тирбәлә, ҡырауһыҙ осор 110 көндән 130 көнгә тиклем тирбәлә. Һауа температураһы 10 °C юғары булған осор 125 көн дауам итә. Яуым-төшөм уртаса 450-550 мм. Беренсе ҡырауҙың уртаса датаһы — 20 сентябрь. Ҡар ҡатламы октябрь аҙағында ноябрь башында урынлаша һәм йылына уртаса 170-190 көн тора. Беренсе ҡар япмаһының уртаса барлыҡҡа килеү датаһы — 18 октябрь. Март айына ҡарҙың ҡалынлығы 60-70 сантиметрға етә.

 Тарихы 
Салдау ауылы элек Кесе Салдау () тип аталған. Шулай уҡ документтарҙа Яңы Салдау () тип тә йөрөтөлгән.

XIX быуаттың икенсе яртыһында танып ырыуы татарҙарының Салдау (хәҙер Башҡортостандың Тәтешле районы Иҫке Салдау) ауылынан бер нисә ғаилә Салдау йылғаһы буйында Кесе (Яңы) Салдау ауылына нигеҙ һала. 

Башҡортостан АССР-ының Бөрө кантоны, 1930 йылдан Яңауыл районы, 1935 йылдан Тәтешле районы составында була. РСФСР Юғары Советы Президиумының 1940 йылдың 16 апрелендәге указына ярашлы, Башҡортостан АССР-ы Тәтешле районынан Маныш, Ташлыйылға һәм Кесе Салдау ауылдары Молотов өлкәһенең (хәҙерге Пермь крайының) Көйәҙе районына күсерелә.

2006 йылдан 2020 йылға тиклем ауыл Көйәҙе ауыл биләмәһе составына инә. 2020 йылдың майында муниципаль берәмек бөтөрөлгәндән һуң Көйәҙе муниципаль округының ябай тораҡ пункты статусына эйә.

 Халҡы 
1917 йылғы халыҡ иҫәбен алыу мәғлүмәттәре буйынса, ауылда 68 башҡорт һәм 13 урыҫ йәшәгән. 1920 йылда 66 башҡорт һәм 2 урыҫ иҫәпкә алынғанБашкиры Татышлинского района Республики Башкортостан: научный справочник / С. И. Хамидуллин, И. Р. Саитбатталов, Р. Р. Асылгужин, Р. Р. Шайхеев. – Уфа: АНО «ЦИИНБ «Шежере», 2019. – 344 с. — С.82.. 

2002 йылғы бөтә Рәсәй халыҡ иҫәбен алыу мәғлүмәттәре буйынса, ауылда 173 кеше иҫәпкә алынған, шуларҙың 50% татарҙар, 28% урыҫтар. 2010 йылда ауылда 123 кеше йәшәгән.

 Иҫкәрмәләр 

Категория:Көйәҙе районы тораҡ пункттары
Категория:Пермь крайының татар ауылдары